CELEX: 22012D0357
Language: et
Date: 2012-06-15 00:00:00
Title: 2012/357/EL: AKV-ELi ministrite nõukogu otsus nr 2/2012, 15. juuni 2012 , mis käsitleb Lõuna-Sudaani Vabariigi staatust seoses koostöölepinguga ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel

5.7.2012   
            
            
               ET
            
            
               Euroopa Liidu Teataja
            
            
               L 175/1
            
         AKV-ELi MINISTRITE NÕUKOGU OTSUS nr 2/2012,
   15. juuni 2012,
   mis käsitleb Lõuna-Sudaani Vabariigi staatust seoses koostöölepinguga ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel
   (2012/357/EL)
   AKV-ELi MINISTRITE NÕUKOGU,
   võttes arvesse koostöölepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud Cotonous 23. juunil 2000, (1) mida on muudetud esimest korda 25. juunil 2005 Luxembourgis (2) ja teist korda 22. juunil 2010 Ouagadougous (3) (edaspidi „AKV-ELi koostööleping”), eriti selle artiklit 94,
   võttes arvesse AKV-EÜ ministrite nõukogu 8. märtsi 2005. aasta otsust nr 1/2005 AKV-EÜ ministrite nõukogu kodukorra vastuvõtmise kohta, (4) eriti selle artikli 8 lõiget 3,
   ning arvestades järgmist:
   
               (1)
            
            
               AKV-ELi koostöölepingu teist muudatust on ajutiselt kohaldatud alates 31. oktoobrist 2010.
            
         
               (2)
            
            
               AKV-ELi koostöölepingu artiklis 94 on sätestatud, et riik esitab ühinemistaotluse ministrite nõukogule, kes peab selle heaks kiitma.
            
         
               (3)
            
            
               Lõuna-Sudaani Vabariik esitas 20. märtsil 2012 taotluse AKV-ELi koostöölepinguga ühinemiseks vastavalt selle artiklile 94 ning taotluse vaatlejastaatuse saamiseks, mis võimaldaks tal kuni ühinemismenetluse lõpuleviimiseni osaleda Cotonou lepinguga loodud ühisinstitutsioonides.
            
         
               (4)
            
            
               Vaatlejastaatus kehtib kuni 20. novembrini 2012. Lõuna-Sudaan peaks ühinemisakti hiljemalt selleks kuupäevaks hoiule andma AKV-ELi koostöölepingu hoiulevõtjatele, kelleks on Euroopa Liidu Nõukogu peasekretariaat ja AKV riikide sekretariaat,
            
         ON TEINUD JÄRGMISE OTSUSE:
   Artikkel 1
   Ühinemistaotluse ja vaatlejastaatuse taotluse heakskiitmine
   Lõuna-Sudaani Vabariigi taotlus ühinemiseks koostöölepinguga ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud Cotonous 23. juunil 2000 ja mida on muudetud esimest korda Luxembourgis 25. juunil 2005 ning teist korda Ouagadougous 22. juunil 2010, kiidetakse heaks.
   Lõuna-Sudaanil on vaatlejastaatus 20. novembrini 2012 vastavalt AKV-ELi koostöölepingule.
   Lõuna-Sudaan annab oma ühinemisakti hiljemalt nimetatud kuupäevaks hoiule AKV-ELi koostöölepingu hoiulevõtjatele, kelleks on Euroopa Liidu Nõukogu peasekretariaat ja AKV riikide sekretariaat.
   Artikkel 2
   Jõustumine
   Käesolev otsus jõustub järgmisel päeval pärast selle vastuvõtmist.
   
      Port Vila, 15. juuni 2012
      
         
            AKV-ELi ministrite nõukogu nimel
         
         
            eesistuja
         
         A. BAPTISTE
      
   
   
      (1)  EÜT L 317, 15.12.2000, lk 3.
   
      (2)  Leping, millega muudetakse koostöölepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud Cotonous 23. juunil 2000 (ELT L 209, 11.8.2005, lk 27).
   
      (3)  Leping, millega muudetakse teist korda partnerluslepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa ühenduse ja selle liikmesriikide vahel, millele on alla kirjutatud 23. juunil 2000 Cotonous ja mida on muudetud esimest korda 25. juunil 2005 Luxembourgis (ELT L 287, 4.11.2010, lk 3).
   
      (4)  ELT L 95, 14.4.2005, lk 44.